CELEX: 22011X0819(01)
Language: sl
Date: 2011-08-18 00:00:00
Title: Memorandum o soglasju med Evropsko komisijo in Svetovno organizacijo za zdravje živali glede njunih splošnih odnosov

19.8.2011   
            
            
               SL
            
            
               Uradni list Evropske unije
            
            
               C 241/1
            
         Memorandum o soglasju med Evropsko komisijo in Svetovno organizacijo za zdravje živali glede njunih splošnih odnosov
   2011/C 241/01
   EVROPSKA KOMISIJA, v nadaljnjem besedilu „Komisija“, in
   SVETOVNA ORGANIZACIJA ZA ZDRAVJE ŽIVALI,
   v nadaljnjem besedilu „OIE“,
   ODLOČENI
   
               —
            
            
               še naprej razvijati svoje sodelovanje, ki je bilo uradno vzpostavljeno z izmenjavo pisem med Komisijo in OIE leta 2004 ter v zadnjih letih razširjeno,
            
         KER
   
               —
            
            
               je Komisija dobila status opazovalke v OIE,
            
         
               —
            
            
               sta Komisija in OIE leta 2010 sklenili okvirni sporazum, katerega namen sta bila prilagoditev standardnega sporazuma o prispevku in poenostavitev pogodbenih pogajanj o posameznih sporazumih o prispevku,
            
         
               —
            
            
               nameravata Komisija in OIE še naprej razvijati svoje sodelovanje in zlasti potrjujeta potrebo po izmenjavi informacij prek bolj formaliziranih postopkov, kar sta že potrdili z izmenjavo pisem leta 2010,
            
         STA SE DOGOVORILI O NASLEDNJEM:
   
               1.
            
            
               Komisija zagotovi „kontaktno osebo“ za vse tehnične ali strokovne zadeve v zvezi z OIE. Kontaktna oseba je direktor Komisije, pristojen za zdravje in dobro počutje živali.
            
         
               2.
            
            
               
                           (a)
                        
                        
                           OIE se strinja, da se glede tehničnih ali strokovnih zadev na Komisijo obrne prek kontaktne osebe. OIE se zlasti strinja, da kontaktni osebi pošlje vsa sporočila v zvezi z dnevnimi redi ali poročili vseh vrst sestankov strokovnjakov, vprašalnike in napovedi konferenc ali vabila nanje. Za tehnične ali strokovne zadeve ali sporočila, ki se neposredno nanašajo na drugo osebje Komisije, se OIE strinja, da kontaktni osebi pošlje kopijo sporočil.
                        
                     
                           (b)
                        
                        
                           Komisija se strinja, da se na OIE obrne prek njihovega generalnega direktorja. Komisija se strinja, da generalnemu direktorju OIE pošlje sporočila v zvezi z napovedmi tehničnih ali strokovnih konferenc ali vabili nanje. Za sporočila, ki se neposredno nanašajo na drugo osebje OIE, se Komisija strinja, da generalnemu direktorju OIE pošlje kopijo sporočil. Komisija se strinja, da se tehnične ali strokovne zadeve v zvezi z regionalno komisijo OIE za Evropo obravnavajo prek podregionalnega urada OIE v Bruslju.
                        
                     
         
               3.
            
            
               
                           (a)
                        
                        
                           OIE se strinja, da kontaktna oseba ali njen zastopnik sodeluje na naslednjih dogodkih, kot je opredeljeno v nadaljevanju:
                           
                                       —
                                    
                                    
                                       na zasedanjih, sestankih in konferencah OIE;
                                    
                                 
                                       —
                                    
                                    
                                       z vsej dvema delegatoma v svetovalnem odboru Svetovnega sklada za zdravje in zaščito živali OIE, ob izpolnjevanju s tem povezanih finančnih pogojev;
                                    
                                 
                                       —
                                    
                                    
                                       z vsaj dvema spremljajočima strokovnjakoma v svetovnem usmerjevalnem odboru svetovnega okvira za progresiven nadzor živalskih bolezni, ki se širijo prek meja (GF-TADs).
                                    
                                 
                     
                           (b)
                        
                        
                           Komisija se strinja, da generalni direktor OIE ali njegov zastopnik sodeluje v Svetovalnem odboru za prehranjevalno verigo ter zdravje živali in rastlin, zlasti v Svetovalnem odboru za zdravje živali.
                        
                     
         
               4.
            
            
               
                           (a)
                        
                        
                           Komisija se strinja, da bo spodbujala udeležbo svojih strokovnjakov na tehničnih ali strokovnih konferencah in sestankih OIE, vključno z njihovo udeležbo v vlogi zasebnih strokovnjakov v ad hoc ali delovnih skupinah.
                        
                     
                           (b)
                        
                        
                           OIE se strinja, da bo spodbujala udeležbo svojih strokovnjakov na tehničnih ali strokovnih srečanjih, usposabljanjih ali konferencah, ki jih organizira Komisija.
                        
                     
         
      V Bruslju, sestavljeno v dveh izvodih, 18. avgusta 2011
      
         
            Za Evropsko komisijo
         
         John DALLI
         
            Član Komisije
         
      
      
         
            Za Svetovno organizacijo za zdravje živali
         
         Bernard VALLAT
         
            Generalni direktor